Notícies :: Comunitat
Nombre de resultats 20 per a comunitat
18/11/2013 - AMPLIACIÓ del TERMINI d'INSCRIPCIÓ del V CONCURS de PODCAST - CONTES del MÓN
Per tal de facilitar la participació al 5è "Concurs de podcast - Contes del Món" ampliem el termini d'inscripció fins al dijous 5 de desembre. Recordeu que enguany els adults també poden participar escrivint, dibuixant i enregistrant històries. Hores d'ara més de una trentena de comunitats educatives dels Països Catalans ja s'han inscrit, i també alguns Centres per a la Normalització Lingüística i alguns adults de manera individual. Animeu-vos a participar en aquesta iniciativa humana!
28/06/2013 - DESPRÉS de l'ESTIU... ARRIBARÀ la V EDICIÓ del CONCURS de PODCAST de CONTESDELMON.ORG
Recordeu que després de l'estiu arribarà la cinquena edició del Concurs de Podcast de Contes del Món amb més novetats, més històries, més il·lusió i ganes de compartir i aprendre. Esteu atents si voleu participar-hi perquè al setembre obrirem les inscripcions i estaran disponibles les bases del concurs. Recordeu també que les vostres obres sonores s'emetran a les "Ràdios amigues" i si formeu part dels 24 contes finalistes, us podreu llegir i escoltar al "Llibre i disc dels Contesdelmon.org" i a més els explicaran per viles i ciutats animadors de l'AMAPEI en l'espectacle “Diada dels Contes del Món”. Animeu als petits, joves i mestr@s a participar-hi! Us anirem informant de les novetats...
10/04/2013 - ESCOLTEU ONLINE els 108 CONTES PARTICIPANTS del IV CONCURS de PODCAST!
Gaudiu dels contes! A la web dels Contes del Món podeu escoltar els 108 contes participants del IV Concurs de podcast dinamitzat durant el curs escolar 2012/13 i que compta amb el treball i la il·lusió de 31 centres educatius dels territoris de parla catalana. També trobareu les històries de les altres tres edicions. Passeu, passeu... sou benvinguts i benvingudes!
El divendres 19 d'octubre és el darrer dia per inscriure's al 4rt "Concurs de podcast - Contes del Món. 4.000 joves i 100 centres educatius ja han participat en anteriors edicions d'aquesta iniciativa que convida a crear audiocontes per conèixer món. La quarta edició, que està oberta a les comunitats educatives dels Països Catalans i a la mainada que viu a l'exterior, presenta quatre novetats destacades: amplia la participació a nivell territorial i temporal, i facilita la cooperació entre les mateixes comunitats educatives i també amb ong's. Diverses escoles i instituts de Badalona, Barcelona, Linyola, Tordera, i Sant Vicenç de Castellet ja s'han inscrit, i vosaltres?
10/11/2011 - La VOSTRA EXPERIÈNCIA, la COMUNITAT per COMPARTIR la CREACIÓ dels CONTES del CONCURS de PODCAST!
Des de l'Associació COMSOC - Comunicació Social convidem a les gairebé cinquanta comunitats educatives de Catalunya, el País Valencià i les Illes Balears que estan actualment participant en el tercer "Concurs de podcast - Contes del Món" a compartir el procés de creació dels contes que estan treballant amb la mainada: en total més de 2.000 infants i joves. Poden compartir l'elaboració de les històries a través de la comunitat "La vostra experiència", en forma de texts, imatges, àudios i vídeos. Vos recordem que cal estar inscrits per participar-hi i que tots els internautes ho podran veure i comentar!